Temeljem članka 69. stavak 5. Zakona o igrama na sreću (NN87/09) i sukladno Pravilniku o priređivanju nagradnih igara (NN8/10), Mozaik knjiga d.o.o. za nakladničku djelatnost, Zagreb, Karlovačka cesta 24 A, MB: 3741672; OIB 57010186553 (u daljnjem tekstu: Priređivač) utvrđuje sljedeća:

**PRAVILA NAGRADNE IGRE**

Članak 1.

Ovim se pravilima uređuje cjelovit postupak organiziranja nagradne igre, uvjeti i način sudjelovanja u nagradnoj igri koju priređuje Mozaik knjiga d.o.o. u suradnji s izdavačkom kućom Reader's Digest, pod nazivom “Nagrada za najbolje naručitelje“.

Članak 2.

Nagradna igra traje od 1. siječnja 2020. do 31. prosinca 2020.godine (uključujući oba datuma).

Sukladno Pravilniku o priređivanju nagradnih igara, pravilnik nagradne igre bit će objavljen u javnome mediju, kao i na internetskim stranicama Mozaika knjiga.

Poštom ili elektroničkim putem poslani prijavni dokumenti za sudjelovanje u nagradnoj igri, u sklopu posebne ponude proizvoda Priređivača, sadrže popis nagrada i relevantne dijelove pravila nagradne igre, na način iz kojeg je razvidno da se radi o nagradnoj igri te da nitko nije dobitnik bilo koje nagrade iz nagradnog fonda sve dok on ne bude izvučen sukladno ovim pravilima.

Članak 3.

Obveze sudionika nagradne igre, odnosno pravo sudjelovanja u nagradnoj igri imaju fizičke osobe koje su državljani Republike Hrvatske, ako za vrijeme trajanja nagradne igre:

* pošalju Priređivaču pravilno i u potpunosti popunjene prijavne dokumente za sudjelovanje u nagradnoj igri, zaprimljene u sklopu posebne ponude proizvoda Priređivača, u primljenoj adresiranoj povratnoj omotnici, poštom ili osobno donošenjem povratne omotnice u Službu za kupce Priređivača, i naruče 2 ili više proizvoda koji se nude u sklopu posebne ponude proizvoda Priređivača.
* pošalju Priređivaču putem telefona (uključujući dolazne i odlazne pozive), interneta ili elektroničke pošte pravilno i u potpunosti popunjene prijavne dokumente za sudjelovanje u nagradnoj igri, zaprimljene u sklopu posebne ponude proizvoda Priređivača i naruče 2 ili više proizvoda koji se nude u sklopu posebne ponude proizvoda Priređivača

Odgovori koji ne budu poslani ili prijavljeni u skladu s uputama neće biti uvršteni u završno izvlačenje nagrada.

Sudionici koji pošalju Priređivaču prijavne dokumente u povratnoj omotnici s odgovorom DA time naručuju proizvod koji se nudi u sklopu posebne ponude proizvoda Priređivača.

Primatelji posebnih ponuda određuju se na temelju njihova prethodnog interesa za pojedine proizvode koji se nude putem ponude Priređivača i/ili interesa za sudjelovanje u nagradnoj igri, a sukladno poslovnoj praksi i know-howu Mozaika knjiga i izdavačke kuće Reader's Digest.

Priprema za završno izvlačenje nagradnog fonda odvija se u tri kruga.

Prvi krug čini selekcija primatelja svake pojedine promotivne ponude, drugi krug se definira dodjelom dokumenata za sudjelovanje, a treći krug čini obrada i priprema svih primljenih prijavnih materijala za završno izvlačenje nagrada iz nagradnog fonda.

Slijedom navedenog, svi primatelji promotivnih ponuda Priređivača sudjeluju u prvom i drugom krugu nagradne igre, a u trećem sudjeluju primatelji koji su na pojedinačnu ponudu odgovorili u skladu s uvjetima navedenima u ovom članku.

Rok za primitak prijavnih dokumenata za sudjelovanje u nagradnoj igri na adresu Priređivača računa se od dana slanja posebnih ponuda proizvoda Priređivača uvećano za četiri dana potrebna za primitak i četiri dana potrebna za primitak povratnih odgovora na adresu Priređivača sukladno pravilima o dostavi Hrvatske pošte.

Zaposlenici Priređivača i njihovi bliski srodnici, kao i vanjski suradnici koji su sudjelovali u realizaciji nagradne igre ne mogu sudjelovati u nagradnoj igri.

Osobe mlađe od 18 godina nemaju pravo sudjelovanja u nagradnoj igri.

Članak 4.

Promotivni materijali koji se šalju primateljima mogu se sastojati od sljedećih dokumenata:

* pisma koje sadrži detaljan opis pravila i tijeka nagradne igre, opis proizvoda u sklopu posebne ponude proizvoda Priređivača, objašnjenje kako se proizvod može naručiti, cijenu i način plaćanja, pogodnosti vezane uz narudžbu proizvoda, objašnjenje kako se u nagradnoj igri može sudjelovati i bez narudžbe proizvoda
* dokumenta za sudjelovanje koji primatelj treba poslati Priređivaču kako bi sudjelovao u nagradnoj igri,
* službenog popisa nagrada te sažetka pravila nagradne igre,
* elementa kojim se potvrđuje sudjelovanje u nagradnoj igri,
* brošure o proizvodu u sklopu posebne ponude proizvoda Priređivača
* povratne omotnice s odgovorom DA na kojoj je jasno naznačeno da slanje navedene omotnice podrazumijeva narudžbu proizvoda u sklopu posebne ponude proizvoda Priređivača
* povratne omotnice s odgovorom NE na kojoj je jasno naznačeno da slanjem navedene omotnice primatelj ne naručuje proizvod u sklopu posebne ponude proizvoda Priređivača, ili
* povratne omotnice za odgovor gdje ovisno o načinu popunjavanja dokumenta za sudjelovanje primatelj naručuje ili ne naručuje proizvod u sklopu posebne ponude proizvoda Priređivača
* promotivnog oglasa (banneri)
* internetske stranice koja sadrži službeni opis pravila i tijeka nagradne igre
* ostalih promotivnih materijala koji se prilažu u informativne ili promidžbene svrhe

Primatelji pojedine posebne ponude zaprimaju identične promotivne materijale. Izgled pojedinih elemenata promocije, sadržanih u promotivnim materijalima, ne utječe na mogućnost sudjelovanja u nagradnoj igri i koristi se isključivo u marketinške svrhe. Priređivač isključuje bilo kakvu povezanost promotivnih materijala ove nagradne igre s igrama na sreću (npr. kartaške igre i dr.).

Poštom i elektroničkim putem poslani prijavni dokumenti za sudjelovanje u nagradnoj igri, u sklopu posebne ponude proizvoda Priređivača sadrže popis nagrada i relevantne dijelove pravila nagradne igre.

Krajnji rok za primitak prijavnih dokumenata za sudjelovanje u nagradnoj igri je 31. prosinca 2020. godine.

Članak 5.

Prijavni dokumenti za sudjelovanje u nagradnoj igri zaprimljeni od strane Priređivača u adresiranim povratnim omotnicama obrađuju se, slažu i pohranjuju ovisno o datumu primitka, na dnevnoj osnovi na skladištu Priređivača, dok se telefonskim i elektroničkim putem zaprimljeni podaci za sudjelovanje u nagradnoj igri obrađuju u Službi za kupce u sjedištu Priređivača.

Svi zaprimljeni prijavni dokumenti za sudjelovanje u nagradnoj igri pohranjuju se na sigurnome mjestu do dana izvlačenja nagrade. Informacija o točnom datumu kada je sudionik poslao prijavne dokumente ili se telefonski prijavio za sudjelovanje u nagradnoj igri pohranjuje se u računalnom programu.

Članak 6.

Nagrada se izvlači putem računala, a dobitnik će o osvajanju nagrade biti obaviješten pisanim putem u roku 8 dana od dana izvlačenja.

U slučaju da se u nagradnu igru uključi manji broj sudionika od broja nagrada koje su predviđene nagradnim fondom, dodijelit će se onoliki broj nagrada koliko je u nagradnoj igri sudjelovalo sudionika. Nagrade koje nisu podijeljene, odnosno koje nisu preuzete u skladu s ovim Pravilima, i u skladu s Pravilnikom o priređivanju nagradnih igara, bit će prodane na javnom natječaju, a sredstva ostvarena prodajom bit će uplaćena u korist državnog proračuna.

Dobitnik nagrade ima pravo preuzeti osvojenu nagradu u roku 30 dana od dana primitka pismene obavijesti o osvojenoj nagradi, a ukoliko propusti taj rok, postupit će se sukladno Pravilniku o priređivanju nagradnih igara.

Na pisani zahtjev Priređivač se obvezuje dostaviti podatke o dobitniku onim sudionicima nagradne igre koji uz zahtjev prilože frankiranu povratnu omotnicu.

Članak 7.

Javno izvlačenje dobitnika nagradne igre održat će se 16. siječnja 2021. u sjedištu Priređivača, Karlovačka cesta 24 A, 10 020 Zagreb, u prisutnosti tročlane komisije koju određuje direktor, a koja će pratiti izvlačenje i ispravnost postupka izvlačenja.

O izvlačenju se vodi zapisnik prema članku 12. stavak 3 Pravilnika o priređivanju nagradnih igara, a zapisnik će se dostaviti Ministarstvu financija u roku 8 dana od dana izvlačenja.

Članak 8.

Priređivač s najvećom pozornošću vodi računa da prijavni dokumenti za sudjelovanje u nagradnoj igri pristignu na adresu Priređivača te da su uključeni u izvlačenje. Ako unatoč svim tim nastojanjima prijavni dokumenti za sudjelovanje u nagradnoj igri ne stignu do Priređivača i nisu uključeni u izvlačenje, Priređivač ne preuzima nikakvu odgovornost. Osim toga, Priređivač ne preuzima odgovornost ni za kakve nedostatke u funkcioniranju ili stanju nagrada.

Činom preuzimanja nagrade, odnosno potpisivanjem ugovora o preuzimanju nagrade, prestaju sve daljnje obveze Priređivača prema dobitniku.

Članak 9.

Nagradni fond u ukupnoj vrijednosti od 10.000,00 kn sastoji se od jedne nagrade:

10.000,00 kn na potrošačkoj kartici izdanoj od strane PBZ Carda.

Nagrada nije zamjenjiva za protuvrijednost u novcu.

Članak 10.

Dobitnik nagrade treba pružiti sljedeće dokumente i izjave:

* dobitnik izjavljuje da nije djelatnik Priređivača, da nije sudjelovao u realizaciji nagradne igre kao vanjski suradnik te da nije bliski srodnik radnika Priređivača ni vanjskog suradnika u realizaciji nagradne igre.
* osobne dokumente kojima se na nedvojben način dokazuje dobitnikov identitet, nužan za uručenje i preuzimanje nagrade.
* pristanak da Mozaik knjiga d.o.o. koristi njegove osobne podatke, ime, prezime, adresu i fotografiju, i njihov tiskani, zvučni, slikovni i/ili video materijal u svrhu oglašavanja i reklamiranja, bez obveze na naknadu.

Članak 11.

Priređivač će prikupljati i obrađivati osobne podatke sudionika navedene u prijavnim dokumentima za sudjelovanje u nagradnoj igri. Davanje podataka je dobrovoljno. Svoju privolu Priređivaču za prikupljanje, obradu i korištenje u marketinške svrhe danih osobnih podataka sukladno ovim Pravilima sudionici potvrđuju slanjem prijavnih dokumenata za sudjelovanje u nagradnoj igri, njihovim popunjavanjem putem internet aplikacije, prosljeđivanjem telefonskom operateru ili drugim načinom, čime ujedno i prihvaćaju uvjete ovih Pravila. Osobni podaci sudionika dostavljat će se Ministarstvu financija sukladno Pravilniku o priređivanju nagradnih igara i drugim korisnicima radi obrade podataka te u svrhu marketinških aktivnosti, za što korisnik daje privolu.

Ako sudionik ne želi da se njegovi osobni podaci s prijavnih dokumenata za sudjelovanje u nagradnoj igri koriste u buduće marketinške svrhe, može u bilo koje doba poslati dopisna sjedište Priređivača, temeljem čega će se njegovi osobni podaci izuzeti iz daljnjeg korištenja u takve svrhe ili kontaktirati Službu za kupce Priređivača i usmenim nalogom zatražiti izuzimanje njegovih osobnih podataka od korištenja u marketinške svrhe. Ako dođe do promjene osobnih podataka sudionika nagradne igre koji žele primati obavijesti o budućim marketinškim aktivnostima, dovoljno je prijaviti promjenu telefonskim putem ili poslati dopis s promijenjenim podacima na adresu Priređivača.

Članak 12.

Bilo kakva pitanja vezana uz nagradnu igru mogu se uputiti Službi za kupce Priređivača na telefonski broj: 01/ 6053 988.

Članak 13.

U slučaju više sile ili nepredviđenih okolnosti Priređivač zadržava pravo prekida nagradne igre, o čemu će sudionici biti obaviješteni u javnom mediju.

Članak 14.

Sudjelovanjem u nagradnoj igri sudionici prihvaćaju prava i obveze iz ovih Pravila. U slučaju spora sudionici nagradne igre i Priređivač utvrđuju nadležnost Općinskog suda u Zagrebu.

KLASA: UP/I-460-02/19-01/600

URBROJ: 513-07-21-01-19-2

U Zagrebu, 07. listopada 2019.